
***Teaghmháil*****Adrienne Harten**

Senior Manager, Executive Search - People & Organisation

**t:** +353 87 247 2896   
**e:** adrienne.harten@pwc.com

TÁBLA ÁBHAR

[1. Maidir le hÚdarás Craolacháin na hÉireann 3](#_Toc62550898)

[2. Próifíl Poist 5](#_Toc62550899)

[3. Próifíl Iarrthóra Idéalaigh 7](#_Toc62550900)

[4. Conas iarratas a dhéanamh 8](#_Toc62550901)

[5. Príomhthéarmaí Choinníollacha 9](#_Toc62550902)

[6. Cáilitheacht 11](#_Toc62550903)

[7. Téarmaí Choinníollacha Breise 13](#_Toc62550904)

[8. Eolas Ginearálta 14](#_Toc62550905)

[9. Fógra 15](#_Toc62550906)



1. Maidir le hÚdarás Craolacháin na hÉireann

Bunaíodh Údarás Craolacháin na hÉireann (“BAI”) faoin Acht Craolacháin 2009 (“An tAcht”) ar an 1 Deireadh Fómhair 2009, mar rialtóir neamhspleách do chraoltóirí raidió agus teilifíse in Éirinn. Leagann an tAcht amach réimse spriocanna ginearálta agus sonracha don BAI a shonraíonn “go ndéanann BAI dianiarracht a chinntiú:

* go ndéanann líon agus catagóirí na seirbhísí craolacháin atá ar fáil sa Stát an freastal is fearr ar riachtanais mhuintir oileán na hÉireann, ag coinneáil a dteangacha agus a dtraidisiúin agus a n-éagsúlacht creidimh, eiticiúil agus cultúrtha i gcuimhne;
* go seasfar leis na luachanna daonlathacha atá cumhdaithe sa Bhunreacht, go háirithe iad sin a bhaineann le saoirse dhlisteanach a chur in iúl; agus,
* seirbhísí craolacháin atá oscailte agus iolraíoch a sholáthar.”

Is iad príomhfheidhmeanna BAI ná:

* seirbhísí raidió agus teilifíse sa bhreis orthu siúd a chuireann RTÉ, TG4 agus Oireachtas TV ar fáil, a cheadúnú,
* cóid agus rialacha craolacháin a dhéanamh,
* tuairim a thabhairt maidir le feidhmíocht RTÉ agus TG4 (craoltóirí seirbhíse poiblí) maidir lena dtiomantas feidhmíochta bliantúil mar atá luaite agus ar leordhóthanacht an mhaoinithe phoiblí atá ar fáil nó a mhalairt do na craoltóirí seirbhíse poiblí sin chun a dtiomantas a chur i gcrích,
* maoiniú a sholáthar agus a thabhairt do chláir agus do chartlannú a bhaineann le cultúr, oidhreacht agus eispéireas na hÉireann faoin Scéim Maoinithe Craolacháin,
* monatóireacht agus forfheidhmiú ar chomhlíonadh na gcraoltóirí leis na cóid agus rialacha craolacháin agus/nó lena gconarthaí craolacháin,
* socrú agus cinneadh a dhéanamh maidir le gearáin ó lucht féachana agus ó lucht éisteachta maidir le hábhar craolacháin ar sheirbhísí craolacháin uile na hÉireann,
* tacú le forbairt na hearnála craolacháin trí thaighde agus oiliúint, agus
* tacú leis an tuiscint atá ag an bpobal ar na meáin trí chomhoibriú le craoltóirí agus le hoideachasóirí.

Is ionann BAI (“An tÚdarás”) agus an Bord, dhá choiste reachtúla - an Coiste um Dheonú Conarthaí agus an Coiste um Chomhlíonadh , agus fochoiste den Údarás, an Coiste Airgeadais, Iniúchta agus Riosca. Tacaíonn Feidhmeannacht BAI le hobair na heagraíochta.  
  
Glacann Oifig an Phríomhfheidhmeannaigh, arbh ionann é agus an Príomhoifigeach Feidhmiúcháin (CEO) agus Leas CEO, ceannaireacht ar obair an BAI, agus faigheann sí tacaíocht ó fhoireann bhainisteoirí sinsearacha, a dhéanann maoirseacht freisin, i gcomhar le hOifig an Phríomhfheidhmeannaigh, ar fheidhmiú na straitéise agus ar phleanáil oibre don eagraíocht ina hiomláine. Oibríonn BAI struchtúr maitríseach trína n-oibríonn baill foirne ar bhealach solúbtha thar gach réimse gníomhaíochta de réir mar a bhíonn gá leis.  
  
Eisíonn an tÚdarás Ráiteas Straitéise gach trí bliana a leagann amach fís, misean, luachanna, téamaí straitéiseacha an BAI agus spriocanna a bhaineann leo. Tháinig an straitéis reatha (Ráiteas Straitéise BAI 2021-2023) le héifeacht in Eanáir 2021 agus tá sé curtha le *hAguisín 1*. Tá sé le fáil ar líne freisin ag [www.bai.ie](http://www.bai.ie)   
  
Is í fís an Údaráis ná *tírdhreach meáin Éireannach a bheith aige a mhúnlaíonn muid agus a léiríonn cé muid féin*. Is é ráiteas misin an Údaráis ná:

1. *Tionscal craolacháin a bheidh inbhuanaithe ó thaobh airgeadais de a rialáil, a chothú agus tacú leis agus freagairt ar fhorbairtí sa timpeallacht meáin níos leithne ar mhaithe le leas an phobail.*
2. *Iolracht ghuthanna, dhearcthaí, soláthraithe agus foinsí a chur chun cinn i meáin na hÉireann.*
3. *Ábhar ar ardchaighdeán atá éagsúil agus ábhartha ó thaobh cultúir de a chothú do lucht féachana na hÉireann.*

Tugann na croiluachanna seo a leanas treoir don BAI, ina chuid gníomhartha go léir:

* **Saineolach** – trí muid féin a chur ar an eolas trí rannpháirtíocht, taighde agus tiomantas ar fhoghlaim ghairmiúil.
* **Freagracht a ghlacadh** – inár gcinntí, ár rialachas, agus ár n-acmhainní.
* **Solúbtha agus Oiriúnaitheach** – inár gcleachtais agus próisis rialála.
* **Cothrom** – maidir lenár bpróiseas, inár nósanna imeachta, agus ár gcinntí.
* **Neamhspleách** – ag oibriú mar rialtóir neamhchlaonta.

Léiríonn cúig théama straitéiseacha idirghabhálacha obair an BAI; i) An Éagsúlacht agus an Iolracht a chur chun cinn; ii) Ardchaighdeán Feabhais agus Cuntasachta a bhaint amach; iii) Ceannaireacht in Athrú; iv) Luchtanna Féachana/Éisteachta a Chumhachtú; agus v) Nuálaíocht agus Inbhuanaitheacht na hEarnála a Fheabhsú. Tá roinnt spriocanna straitéiseacha a bhaineann leis agus torthaí a bheifí ag súil leo ag gach téama.

Le linn thréimhse an Ráitis Straitéise seo, beidh príomhathruithe sa tírdhreach rialála meáin, a chuimseoidh trasuí an Treoir maidir le Seirbhísí na Meán Closamhairc (AVMSD) leasaithe i ndlí na hÉireann, an díscaoileadh atá molta ar BAI agus aistriú a chuid feidhmeanna chuig Coimisiún na Meán nua, atá réidh lena bhunú agus a chuimseoidh rialachán ábhar díobhálach ar líne. Beidh freagracht ar Choimisiún na Meán nua as seirbhísí ar líne a rialáil tar éis trasuí an AVMSD.

Tá BAI ag earcú anois don phost mar Phríomhoifigeach Feidhmiúcháin. Beidh an post ar bhonn conartha théarma seasta fostaíochta ar feadh tréimhse **18 mí, leis an rogha síneadh 6 mhí breise a chur leis de réir lánrogha an Údaráis**. Cuirfidh sé sin ar chumas an iarrthóra a n-éireoidh leis/léi, a bheidh ceaptha mar CEO ar an BAI, maoirseacht a dhéanamh ar fheidhmiú an Ráitis Straitéise le linn 2021-2023 agus an eagraíocht a threorú trí thréimhse athraithe. Tá sé beartaithe go ndéanfar foráil reachtúil don CEO chun a bheith mar Choimisinéir Craolacháin Eatramhaigh ar Choimisiún na Meán ar feadh tréimhse bliana, nó go gceapfar Coimisinéir Craolacháin buan, pé ar bith rud a tharlóidh ar dtús.



1. Próifíl Poist

Tá sé mar fhreagracht ar an CEO, agus é/í ag obair go dlúth le Cathaoirleach an Údaráis spriocanna straitéiseacha an BAI mar a bhfuil achoimre orthu sa Ráiteas Straitéise 2021-2023 thuas a sheachadadh agus plean oibre 3 bliana BAI a ghabhann leis a chur i bhfeidhm.

Tabharfaidh an t-iarrthóir foirfe meascán de scileanna cumarsáide, scileanna le daoine agus ceannaireachta eagraíochtúla le chéile le heolas domhain, saineolas agus taithí ar rialáil, beartas agus/nó ábhair dlí agus/nó ar na meáin; abhcóideacht straitéiseach láidir, taidhleoireacht, dúthracht, tiomantas ar sheirbhís phoiblí, bainistíocht athraithe chomh maith le bainistíocht straitéiseach shármhaith agus scileanna smaointeoireachta le haghaidh a thabhairt ar an raon casta ceisteanna inmheánacha agus seachtracha atá ag BAI.

Is príomhcheapachán ceannaireachta é seo i dtréimhse athraithe ina nglacfar leis an Treoir maidir le Seirbhísí na Meán Closamhairc leasaithe an AE agus go ndéanfar é a thrasluí i ndlí na hÉireann, a bhfuil sé mar aidhm aige freagairt ar an aois digiteach agus cothrom na Féinne níos fearr a chruthú idir teilifís traidisiúnta agus seirbhísí ar éileamh agus roinnt físe atá níos nua, rud atá mar chúis leis an athrú.

**Príomhfhreagrachtaí**

Cuimsíonn na príomhfhreagrachtaí don ról iad seo a leanas ach níl siad teoranta dóibh sin:

* **Bainistíocht Ceannaireachta, Straitéise agus Athraithe**
* An cheannaireacht agus treoir a chur ar fáil chun Ráiteas Straitéise 2021-2023 agus an plean oibre 3 bliana a ghabhann leis a chur i bhfeidhm.
* Ceannaireacht a ghlacadh ar an bhfoireann sinsir bainistíochta chun an Ráiteas Straitéise agus na príomhspriocanna atá ann a chur i bhfeidhm,
* Obair go dlúth le Cathaoirleach agus Údarás agus Coiste BAI chun a chinntiú go gcomhlíonann an eagraíocht a cuid feidhmeanna agus dualgais rialachais agus reachtúla.
* Ceannaireacht a ghlacadh ar phróiseas an athraithe rialachais ar bhealach agus ar threo a chosnaíonn agus a fheabhsaíonn leas an phobail.
* Ceannaireacht éifeachtach a thabhairt don fhoireann tríd an bpróiseas bainistíochta athraithe chun a chinntiú go mbeidh imeascadh réidh chuig Coimisiún nua na Meán.
* **Bainistíocht Eagraíochtúil, Airgeadais agus Dhaoine**
* Bainistíocht éifeachtúil a dhéanamh ar gach sócmhainn agus acmhainn; lena chinntiú go mbaintear amach gach riachtanas ar thuairisciú reachtúil, reachtach agus rialachais, agus go ndéantar bainistíocht mar is cóir ar ghnóthaí airgeadais BAI.
* Ionchais bhainistíochta feidhmíochta atá soiléir a shocrú don fhoireann sinsir a mbeidh tionchar acu ar an eagraíocht.
* Foireann BAI a fhorbairt agus a spreagadh agus ceannaireacht a ghlacadh maidir leis an gcleachtas is fearr agus sárfheidhmíocht a sholáthar feadh na n-imeachtaí agus na bpleananna straitéiseacha ar fad.
* **Bainistíocht agus forbairt Pháirtithe Leasmhara**
* Idirghníomhú le gníomhaireachtaí agus ranna rialtais ar bheartas, ar reachtaíocht agus ar rialachas de réir mar a bhíonn tionchar aige ar na meáin agus rialachas meán in Éirinn.
* Caidreamh den scoth a thógáil le raon éagsúil grúpaí páirtithe leasmhara inmheánacha agus seachtracha ag gach leibhéal thar na hearnálacha poiblí agus príobháideacha.
* Raon leathan caidreamh páirtithe leasmhara in Éirinn agus thar lear a aithint agus iad a fhorbairt agus a choinneáil.
* **Ionadaíocht agus Cumarsáid**
* Bí mar chéad phointe teagmhála agus íomhá ar rialáil meán in Éirinn.
* Forbair straitéis chumarsáide éifeachtach le rún méadú a chur ar phróifíl imeachtaí BAI le lucht éisteachta cuí ag baint úsáid as fora, meáin agus ardáin in Éirinn agus san Eoraip.
* Tábhacht rialachán na meán a spreagadh agus eiseamláir a thabhairt ar luachanna na heagraíochta.

# Próifíl Iarrthóra Idéalaigh

**Taithí, Scileanna agus Eolas Inmhianaithe**

* Cuntas teiste cruthaithe maidir le feidhmiú phleananna straitéiseacha ar ardleibhéal a thiomáint trí cheannaireacht a ghlacadh ar fhoirne bainistíochta, foirne a spreagadh, comhpháirtíochtaí a thógáil agus cultúr éagsúlachta agus cuimsithe a chur chun cinn
* Cumas cruthaithe chun athrú agus claochlú suntasach eagraíochtúil a threorú/a thiomáint i dtimpeallacht ilpháirtithe leasmhara
* Cuntas teiste cruthaithe maidir le hoibriú le raon éagsúil ghrúpaí páirtithe leasmhara agus forais rialtais chun tionchar a imirt ar phlé agus bonn eolais a chur faoi bheartas
* Cuntas teiste cruthaithe maidir le tuairisciú reachtúil ar an earnáil phoiblí agus freagracht ar riachtanais reachtúla agus rialála
* Sáreolas agus tuiscint ar thírdhreach craolacháin agus meáin na hÉireann
* Sárthuiscint ar ailtireacht na hEorpa a rialaíonn rialúchán chlosamhairc
* Sáreolas agus sárthuiscint ar an gcreat reachtúil agus beartas a bhaineann le na meáin
* Sáreolas agus sárthuiscint ar an dtimpeallacht cumarsáide digitigh atá ag forbairt agus an tionchar ata aige ar rialúchán fuaime agus chlosamhairc.

**Cáilíochtaí Pearsanta**

* Ceannaire uaillmhianach a ghlacann freagracht as a c(h)uid gníomhartha agus a ghlacann ceannaireacht éifeachtúil ar an bhfoireann cheannaireachta sinsir agus ar a gclár oibre
* Dírithe ar thorthaí – a thuigeann cén rud a bhfuil tábhacht leis don bhainistíocht sinsir, do na fostaithe agus do leas an phobail
* Scileanna idirphearsanta den scoth – a láimhseálann staideanna casta agus deacra le machnamh, teacht aniar agus muinín
* Duine atá ardspreagtha agus atá ar a c(h)ompord ag glacadh le agus ag soláthar athraithe
* A léiríonn ionracas – atá macánta ó thaobh iompair de agus maidir le déileáil le daoine eile
* Breithiúnas fónta maidir le déileáil le daoine, cinnteoireacht mhaith a léiriú thar raon leathan réimsí oibríochtúla
* Láithreacht agus gravitas chun ceannaireacht a ghlacadh ar BAI agus seasamh lena leas ag leibhéil náisiúnta agus idirnáisiúnta
* Cumarsáidí agus comhoibrí nádúrtha – a bheidh ar a c(h)ompord ag idirghníomhú le páirtithe leasmhara uile BAI, leis an rialtas, le rialtóirí Eorpacha agus idirnáisiúnta agus páirtithe leasmhara eile.

1. Conas iarratas a dhéanamh

Is iad PwC atá i mbun an phróisis earcaíochta thar ceann an BAI. Chun an deis seo a phlé cuir glaoch ar Adrienne Harten ag 087 247 2896 nó seol r-phost chuig [adrienne.harten@pwc.com](mailto:adrienne.harten@pwc.com). Ní cead aon fhiosrú ná stocaireacht a dhéanamh le BAI.

Chun go ndéanfar iad a mheas, ba chóir d’iarrthóirí CV cuimsitheach agus ráiteas pearsanta a thugann achoimre ar a   
n-oiriúnacht don ról a sheoladh isteach. Is é an dáta deiridh i gcomhair iarratas ná ***26 Feabhra 2021.***

Ba chóir iarratais a sheoladh chuig: **ie\_recruitment\_bai@pwc.com**

Mura bhfaigheann iarrthóir r-phost admhála laistigh de dhá lá oibre tar éis iarratas a sheoladh ba chóir don iarrthóir teagmháil a dhéanamh le Adrienne Harten 087 247 2896 / [adrienne.harten@pwc.com](mailto:adrienne.harten@pwc.com).

***Is fostóir comhdheiseanna é BAI.***

# Príomhthéarmaí Choinníollacha

***Ginearálta***

Déanfar an ceapachán faoi alt 14(6) den Acht Craolacháin 2009.

***Tuarastal***

Is éráta luach saothair iomlán an phoist ná €142,421 in aghaidh na bliana; is é sin an ráta chomhláin roimh aon asbhaint, inter alia, de ranníocaíocht an fhostaí, más ann de, chuig an scéim pinsin a oibríonn an tÚdarás a ndéantar tagairt de mar sin as seo ar aghaidh.

* Meastar go bhfabhróidh an luach saothair ó lá go lá agus go n-íocfar é ina ghálaí i riaráiste le comhíocaíochtaí trí aistriú creidmheasa bainc
* D’fhéadfadh go ndéanfaí an luach saothair a: (a) choigeartú ó am go chéile chun beartas pá na hearnála poiblí d’fhorais neamhthráchtála Stáit a chur i bhfeidhm. D’fheadfadh sé go dtarlódh aon athrúchán mar sin mar thoradh ar athbhreithniú ar leith ar luach saothair phríomhfheidhmeannaigh agus oifigigh mar iad i bhforais neamhthráchtála Stáit, nó mar thoradh ar athbhreithniú ginearálta a chur i bhfeidhm ar luach saothair san earnáil phoiblí nó ar aon bhealach eile a thagann as beartas athcheartaithe ginearálta ar phá seirbhíse poiblí; (b) d’fhéadfadh an tÚdarás athcheartú a dhéanamh ar an luach saothair ó am go ham le comhaontú an Aire agus an Aire Caiteachais Phoiblí agus Athchóirithe.

Beidh an ráta ÁSPC a bhíonn i bhfeidhm leis an bpost de réir reachtaíocht nó rialacháin ábhartha na Roinne Gnóthaí Fostaíochta agus Coimirce Sóisialaí.

***Ráta ranníocaíochta pinsin pearsanta (PPC):***

1.5% de phá iomlán (bunphá agus aon liúntas inphinsin) agus 3.5% de ghlanphá (mar thuas lúide 2 x Pinsean Ranníocaíoch Stáit (“CSP”) *móide* 1.5% breise de phá iomlán don Phinsean Marthanóra agus Leanbh.

Beidh an ráta i bhfeidhm más rud é gur earcaíodh an ceapaí le déanaí sa státseirbhís nó sa tseirbhís phoiblí nó gur státseirbhíseach nó seirbhíseach poiblí atá ann cheana agus a ceapadh ar an 6 Aibreán 1995 nó ina dhiaidh sin agus go bhfuil ar an té sin ranníocaíocht pinsin pearsanta a íoc. B’fhéidir go mbeadh ráta difriúil i bhfeidhm sa chás is gur státseirbhíseach nó seirbhíseach poiblí é/í an ceapaí a hearcaíodh roimh an 6 Aibreán 1995 agus nach gá dó/di ranníocaíocht phinsin phearsanta a íoc.

**Nótaí Tábhachtacha a bhaineann le Tuarastal:**

Ba chóir d’iarrthóirí tabhairt ar aird nach mbeidh aon phlé i gceist leis an tuarastal.

***Tionacht***

Beidh an ceapachán ar bhonn conartha ar ráta seasta fostaíochta ar feadh tréimhse 18 mí, leis an rogha 6 mhí breise a chur leis de réir lánrogha an Údaráis. Tá sé beartaithe go ndéanfar foráil reachtúil don CEO le bheith mar Choimisinéir Craolacháin Eatramhaigh i gCoimisiún na Meán ar feadh tréimhse bliana, nó go ndéanfar Coimisinéir Craolacháin buan a cheapadh ann, pé ar bith a tharlódh ar dtús.

**Láthair**

Tá ceanncheathrú an BAI lonnaithe faoi láthair ag 2-5 Plás Warrington, Baile Átha Cliath 2.

**Uaireanta Freastail**

Socrófar na huaireanta freastail ó am go ham ach ní bheidh níos lú ná 43 uair agus 15 nóiméad d’am comhláin sa tseachtain nó 37 uair de ghlan am i gceist le bristeacha lóin. Éileofar ar an té a n-éireoidh leis/léi uaireanta breise a oibriú ó am go ham a bheidh réasúnach nó a mbeidh gá leo chun a c(h)uid dualgas a dhéanamh go cuí agus a bheidh faoi réir na dteorainneacha atá leagtha síos sna rialacháin ama oibre. Clúdaíonn an ráta luach saothair atá iníoctha aon dliteanas ar fhreastal breise a tharlóidh ó am go ham.

***Saoire Bhliantúil***

I dteannta na ngnáth laethanta saoire phoiblí, tá an té a bheidh sa phost i dteideal 30 lá oibre saoire bhliantúil.

***Saoire Bhreoiteachta***

Beidh feidhm le pá le linn neamhláithreacht breoiteachta atá dearbhaithe i gceart ar bhonn pro-rata, de réir fhorálacha Scéime Saoire Breoiteachta na Seirbhíse Poiblí, mura bhfuil fianaise ann go bhfuil duine faoi mhíchumas bhuan ó thaobh seirbhíse de.

***Aoisliúntas agus Dul ar Scor***

Déanfar tairiscint ar na coinníollacha ábhartha aoisliúntais atá ag an tseirbhís phoiblí ag an am don té a n-éiríonn leis/léi, ag an am a ndéantar an ceapachán.

Go ginearálta, ciallaíonn sé sin go ndéanfar tairiscint ar an gceapachán bunaithe ar bhallraíocht sa Scéim Pinsean Seirbhíse Poiblí Aonair (“Scéim Aonair”). Is féidir na sonraí go léir a bhaineann leis an Scéim Aonair a fháil ag <http://www.singlepensionscheme.gov.ie/>. Is é aois a 70 an aois uasta scoir don chuid is mó de bhaill na Scéime Aonair.

B’fhéidir go mbeadh feidhm le téarmaí agus coinníollacha difriúla d’iarrthóirí a d’oibrigh i bpost inphinsin (téarmaí neamh-scéime Aonair) sna 26 seachtain sular rinneadh an ceapachán, nó atá ar bhriseadh gairme faoi láthair, nó atá ar shaoire bhreise le pá nó gan pá. Socrófar teidlíochtaí pinsin agus aois uasta scoir cheapaithe mar sin, más infheidhme, i gcomhthéacs a stair fostaíochta sa tseirbhís phoiblí.

***FÓGRA TÁBHACHTACH***

Ba chóir d’iarrthóirí a bheith ar an aird go bhféadfadh feidhm a bheith le téarmaí agus coinníollacha difriúla, más rud é go raibh an ceapaí ag obair mar státseirbhíseach nó sa tseirbhís phoiblí cheana féin **díreach sula ndéantar an ceapachán.**

**Tugann an méid thuas achoimre ar na príomhchoinníollacha seirbhíse agus níl sé ceaptha mar liosta cuimsitheach ar na téarmaí agus coinníollacha fostaíochta ar fad a bheidh leagtha amach sa chonradh fostaíochta a bheidh le comhaontú leis an iarrthóir a n-éireoidh leis/léi.**

# Cáilitheacht

***Saoránacht***

Ba chóir d’iarrthóirí tabhairt faoi deara gur saoránaigh de chuid an Limistéir Eorpaigh Eacnamaí (EEA) nó daoine taobh amuigh den EEA a bhfuil cead oibre bailí acu amháin atá incháilithe le cur isteach ar phoist. Cuimsíonn an EEA ballstáit an Aontais Eorpaigh chomh maith leis an Íoslainn, Lichtinstéin agus an Iorua. Is féidir le saoránaigh de chuid na hEilvéise iarratas a dhéanamh freisin faoi chomhaontuithe leis an AE.

***Srianta Áirithe ar Cháilitheacht***

D’fhéadfadh sé go mbeadh tionchar ar incháilitheacht más rud é go raibh iarrthóirí fostaithe ag foras san Earnáil Phoiblí roimhe seo agus gur bhaineadar leas as Iomarcaíocht Seirbhíse Poiblí nó Scéim Scoir Dhreasaithe ar a n-áirítear:

* Scéim Luathscoir Dhreasaithe (ISER)
* Ciorclán na Roinne Sláinte agus Leanaí (7/2010)
* Ciorclán na Roinne Comhshaoil, Pobail agus Rialtais Áitiúil (Litir LG (P) 06/2013)
* Comhaontú Comhchoiteann: Íocaíochtaí Iomarcaíochta don tSeirbhís Phoiblí

Scéim Luathscoir Dhreasaithe (ISER):

Is coinníoll de chuid na Scéime Luathscoir Dhreasaithe (ISER) é mar atá leagtha amach i gCiorclán na Roinne Airgeadais [Ciorclán 12/2009](http://circulars.gov.ie/pdf/circular/finance/2009/12.pdf) go bhfuil cosc ar dhaoine a théann ar scor iarratas a dhéanamh ar phost eile san fhostaíocht chéanna nó san earnáil chéanna. Mar sin, ní cead do dhaoine dá leithéid a théann ar scor iarratas a dhéanamh ar an bpost seo.

Ciorclán na Roinne Sláinte agus Leanaí (7/2010):

Thug Ciorclán na Roinne Sláinte 7/2010 dar dáta 1 Samhain 2010 Scéim Luathscoir Dheonaigh Sprioctha (VER) agus Scéimeanna Iomarcaíochta Deonacha (VRS) isteach. Is coinníoll é de chuid Scéim VER nach mbeidh aon duine a bhain leas as an scéim incháilithe d’athfhostaíocht in earnáil na sláinte poiblí nó sa tseirbhís phoiblí níos leithne nó i bhforas a ndéanann airgead poiblí é a mhaoiniú go hiomlán nó den chuid is mó. Tá feidhm leis an gcosc céanna ar athfhostaíocht faoin VRS, ach amháin gur ar feadh tréimhse 7 mbliana atá feidhm leis an gcosc, agus beidh cead an Aire Caiteachais Phoiblí agus Athchóirithe riachtanach i gcomhair athfhostaíocht ina dhiaidh sin. Níl aon duine a bhain leas as aon cheann de na scéimeanna sin incháilithe le páirt a ghlacadh sa chomórtas seo.

Ciorclán na Roinne Comhshaoil, Pobail agus Rialtais Áitiúil (Imlitir LG (P) 06/2013)

Thug Imlitir LG (P) 06/2013 na Roinne Comhshaoil, Pobail agus Rialtais Áitiúil Scéim Iomarcaíochta Deonaigh (VRS) isteach d’Údaráis Áitiúla. De réir théarmaí an Chomhaontaithe Chomhchoitinn: Íocaíochtaí Iomarcaíochta d’Fhostaithe sa tSeirbhís Phoiblí dar dáta 28 Meitheamh 2012 mar atá sonraithe thuas, is coinníoll ar leith é den scéim VER sin nach mbeidh daoine incháilithe d’athfhostaíocht in aon fhoras san Earnáil Phoiblí] mar a shonraíonn na Bearta Éigeandála Airgeadais sna hAchtanna um Bearta Airgeadais Éigeandála ar mhaithe le Leas an Phobail 2009 – 2011 agus san Acht um Pinsin na Seirbhíse Poiblí (Scéim Aonair agus Forálacha Eile), 2012] ar feadh tréimhse 2 bhliain ón am ar fhágadar faoin Scéim seo. Ina dhiaidh sin beidh toiliú an Aire Caiteachais Phoiblí agus Athchóirithe riachtanach d’athfhostaíocht. Beidh feidhm leis na coinníollacha sin freisin sa chás go mbeadh duine rannpháirteach / fostaithe ar bhonn chonradh seirbhíse (mar chonraitheoir nó mar fhostaí ag an gconraitheoir).

Comhaontú Comhchoiteann: Íocaíochtaí Iomarcaíochta d’fhostaithe sa tSeirbhís Phoiblí

Thug litir na Roinne Caiteachais Phoiblí agus Athchóirithe chuig Oifigigh Pearsanra, dar dáta 28 Meitheamh 2012, agus infheidhme ón 1 Meitheamh 2012, Comhaontú Comhchoiteann isteach a socraíodh idir an Roinn Caiteachais Phoiblí agus Athchóirithe agus Coiste Seirbhísí Poiblí an ICTU maidir leis na hÍocaíochtaí Iomarcaíochta ex-gratia d’Fhostaithe sa tSeirbhís Phoiblí. Is coinníoll é den Chomhaontú Comhchoiteann nach mbeidh aon duine a bhaineann leas as an gComhaontú incháilithe d’athfhostaíocht in aon fhoras san Earnáil Phoiblí (mar a shonraíonn na Bearta Éigeandála Airgeadais sna hAchtanna um Bearta Airgeadais Éigeandála ar mhaithe le Leas an Phobail 2009 – 2011) ar feadh tréimhse 2 bhliain ón am ar tháinig deireadh leis an bhfostaíocht. Ina dhiaidh sin beidh toiliú an Aire Caiteachais Phoiblí agus Athchóirithe riachtanach d’athfhostaíocht. Caithfidh daoine a bhain leas as an scéim seo agus a bhféadfadh go n-éireodh leo sa chomórtas seo a chruthú go bhfuil siad incháilithe (deireadh leis an tréimhse neamhcháilitheachta) agus caithfear toiliú an Aire a fháil sula bhfostaítear an duine sin in aon fhoras seirbhíse poiblí.

***Dearbhú***

Éileofar ar iarrthóirí é sin a dhearbhú má bhaineadar leas as scéim Seirbhíse Poiblí luathscoir dhreasaithe roimhe seo. Éileofar ar iarrthóirí freisin aon teidlíocht do shochair phinsin Seirbhíse Poiblí (mar íocaíocht nó coinnithe) ó aon fhostaíocht Seirbhíse Poiblí agus/nó aon áit a bhfuaireadar íocaíocht-in-lieu maidir le seirbhís in aon fhostaíocht Seirbhíse Poiblí a dhearbhú.

# Téarmaí Choinníollacha Breise

***Ranníocaíocht Aoisliúntais Bhreise***

Tá an ceapachán seo faoi réir na Ranníocaíochta Aoisliúntais Bhreise (ASC) de réir an Acht um Pá agus Pinsin Seirbhíse Poiblí 2017

***Fabhrú Pinsin***

Thug an tAcht um Pinsin na Seirbhíse Poiblí (Scéim Aonair agus Forálacha Eile), 2012 **teorainn 40 bliain ar sheirbhís iomlán** isteach ar féidir é a úsáid i leith pinsean nuair atá duine ina bhall de níos mó ná aon scéim pinsin seirbhíse poiblí atá ann cheana. D’fhéadfadh impleachtaí a bheith aige seo ar aon cheapaí a fuair cearta pinsin i bhfostaíocht seirbhíse poiblí roimhe seo.

***Laghdú Pinsin***

Má bhí an ceapaí fostaithe roimhe seo sa Státseirbhís nó sa tSeirbhís Phoiblí agus go bhfuil sé/sí ag fáil pinsin ón Státseirbhís nó ón tSeirbhís Phoiblí nó go mbeidh Pinsean Státseirbhíse/Seirbhíse Poiblí iníoctha le linn don té sin a bheith athfhostaithe beidh an pinsean sin faoi réir **laghdú** de réir an Achta um Pinsin na Seirbhíse Poiblí (Scéim Aonair agus Forálacha Eile), 2012.

**Tabhair ar aird le do thoil**: Admhaíonn tú agus tú ag cur isteach ar an bpost seo go dtuigeann tú go mbeidh feidhm leis na forálacha um laghdú, nuair is cuí. Ní meastar go dtacóidh an foras fostaíochta le hiarratas ar tharscaoileadh ar laghdú maidir le ceapacháin don phost seo.

Mar sin féin, más rud é go raibh an ceapaí fostaithe roimhe seo sa Státseirbhís nó sa tSeirbhís Phoiblí agus gur bronnadh pinsean air/uirthi faoi shocruithe luathscoir dheonacha (cé is moite den , Scéim Dreasaithe Luathscoir (ISER), Ciorclán na Roinne Sláinte 7/2010 VER/VRS nó Imlitir LG(P) 06/2013 na Roinne Comhshaoil, Pobail agus Rialtais Áitiúil mar go ndícháilíonn aon cheann díobh duine don chomórtas) tiocfaidh deireadh lena dteidlíocht don phinsean sin le héifeacht ó dháta an athcheapacháin. D’fhéadfadh go ndéanfar socruithe speisialta, mar sin féin chun aon tseirbhís a rinne an ceapaí roimhe seo don chuspóir chun aon íocaíocht aoisliúntas sa todhchaí a mbeidh an ceapaí incháilithe ina leith a mheas.

Ciorclán 102/2007 Scéim Luathscoir na Roinne Oideachais agus Scileanna do Mhúinteoirí

Thug an Roinn Oideachais agus Scileanna Scéim Luathscoir isteach do Mhúinteoirí. Is coinníoll é den Scéim Luathscoir seachas na staideanna atá leagtha amach in ailt 10.2 agus 10.3 den cháipéisíocht chiorcláin ábhartha, agus na heisceachtaí sin amháin, má ghlacann múinteoir le luathscor faoi Shraitheanna 1, 2 nó 3 den scéim seo agus go bhfaigheann sé/sí fostaíocht ina dhiaidh sin in aon phost in aon réimse den earnáil phoiblí, tiocfaidh deireadh láithreach le haon íocaíocht pinsin don té sin. Cuirfear tús arís le híocaíochtaí, mar sin féin nuair a thiocfaidh deireadh le fostaíocht mar sin, nó ar 60ú lá breithe an té sin, pé ar bith ceann is deireanaí, ach nuair a thosóidh sé arís, beidh an pinsean bunaithe ar sheirbhís ináirithe iarbhír an duine mar mhúinteoir (i.e. ní thógfar i gcuntas na blianta breise a bronnadh roimhe sin nuair atáthar ag ríomh na híocaíochta pinsin).

***Scor de bharr Drochshláinte***

Tabhair ar aird le do thoil nuair a théann duine ar scor ó fhoras Státseirbhíse nó Seirbhíse Poiblí de bharr drochshláinte d’fheadfadh a p(h)insean ón fhostaíocht sin a bheith faoi réir athbhreithnithe de réir na rialacha a bhaineann le scor de bharr drochshláinte laistigh de scéim pinsin na fostaíochta sin.

# Eolas Ginearálta

**Rúndacht**

Tabharfar meas ar rúndacht an iarratasóra ag gach céim den phróiseas earcaíochta. Ba chóir d’iarratasóirí a thabhairt faoi deara, áfach, go gcuirfear an t-ábhar iarratais uile ar fáil don BAI.

**Comhlíonadh Dlíthiúil**

Tá PwC agus an BAI tiomanta do gach reachtaíocht ábhartha a chomhlíonadh le linn an fheachtais earcaíochta seo.

**Oibleagáidí Iarratasóra**

*Ní féidir le hiarratasóirí:*

* Faisnéis bhréagach a sholáthar go feasach nó go meargánta
* Cur isteach ar an bpróiseas nó cur isteach air ar bhealach ar bith.

# Fógra